20.		Potvrdenie o vysporiadaní
			bezpodielového spoluvlastníctva
			manželov (§ 149 ods. 2 ObZ)
Podpísaný Imrich Krivý, nar. ......................................, bytom Martin, Jesenského ul. č. 10 na požiadanie Lindy Krivej, rod. Líškovej, nar. ........................ týmto
potvrdzujem,
že po zániku bezpodielového spoluvlastníctva manželov právoplatným a vykonateľným rozsudkom č. k. 12 C 568/2022 zo dňa 10. 5. 2022, právoplatného a vykonateľného dňom 16. 6. 2022, ktorým bolo naše manželstvo rozvedené, sme uzavreli dňa 25. 8. 2023 ústnu dohodu o vysporiadaní bezpodielového spoluvlastníctva manželov ohľadne hnuteľných vecí nadobudnutých počas manželstva s Lindou Krivou, rod. Líškovou, nar. ......................., bytom Žilina, Gaštanová ul. č. 5, a na jej základe došlo k nasledovnému vysporiadaniu bezpodielového spoluvlastníctva manželov:
Imrich Krivý nadobudol do výlučného vlastníctva:
1.	spálňu značky Lýdia v hodnote 663 €
2.	osobné motorové vozidlo ŠKODA Felícia, ŠPZ ZA – 105 AB v hodnote 4 315 €
Spolu v hodnote 4 978€.
Linda Krivá nadobudla do výlučného vlastníctva:
1.	obývaciu stenu v hodnote	1 991 €,
2.	koženú sedaciu súpravu béžovej farby v hodnote	995 €,
3.	farebný televízor zn. Panasonic v hodnote	332 €,
4.	chladničku s mrazničkou zn. CALEX v hodnote	665 €,
5.	automatickú práčku zn. Whirpool v hodnote	497 €,
Spolu v hodnote	4 480 €.
Spoločnú finančnú hotovosť v sume 1 658 € sme si rozdelili tak, že každý prevzal sumu 829 €.
Žilina 25. 8. 2023
	Imrich Krivý
Poznámka
V prípade, že dôjde k vysporiadaniu bezpodielového spoluvlastníctva manželov dohodou, sú povinní vydať si na požiadanie písomné potvrdenie o tom, ako sa vysporiadali.
Každý z manželov má na splnenie tejto povinnosti nárok. Vzhľadom na túto skutočnosť sa možno tohto nároku domáhať aj žalobou.

§ 149 zákona č. 40/1964 Zb.
Občiansky zákonník
(1)	Ak zanikne bezpodielové spoluvlastníctvo, vykoná sa vyporiadanie podľa zásad uvedených v § 150.
(2)	Ak dôjde k vyporiadaniu dohodou, sú manželia povinní vydať si na požiadanie písomné potvrdenie o tom, ako sa vyporiadali.
(3)	Ak sa vyporiadanie nevykoná dohodou, vykoná ho na návrh niektorého z manželov súd.
(4)	Ak do troch rokov od zániku bezpodielového spoluvlastníctva manželov nedošlo k jeho vyporiadaniu dohodou alebo ak bezpodielové spoluvlastníctvo manželov nebolo na návrh podaný do troch rokov od jeho zániku vyporiadané rozhodnutím súdu, platí, pokiaľ ide o hnuteľné veci, že sa manželia vyporiadali podľa stavu, v akom každý z nich veci z bezpodielového spoluvlastníctva pre potrebu svoju, svojej rodiny a domácnosti výlučne ako vlastník užíva. O ostatných hnuteľných veciach a o nehnuteľných veciach platí, že sú v podielovom spoluvlastníctve a že podiely oboch spoluvlastníkov sú rovnaké. To isté platí primerane o ostatných majetkových právach, ktoré sú pre manželov spoločné.
(5)	Ak sa po vyporiadaní bezpodielového spoluvlastníctva manželov rozhodnutím súdu alebo dohodou objaví majetok, ktorý nebol zahrnutý v rámci vyporiadania, platí preň domnienka uvedená v odseku 4.
§ 702 zákona č. 40/1964 Zb.
Občiansky zákonník
citácia na str. 303
(1)	Ak medzi spoločnými nájomcami dôjde k nezhode o právach a povinnostiach vyplývajúcich zo spoločného nájmu bytu, rozhodne na návrh niektorého z nich súd.
(2)	Súd môže v prípadoch hodných osobitného zreteľa na návrh spoločného nájomcu zrušiť právo spoločného nájmu bytu, ak vznikne ním nezavinený stav, ktorý bráni spoločnému užívaniu bytu spoločnými nájomcami. Zároveň určí, ktorý zo spoločných nájomcov alebo ktorí z nich budú byt ďalej užívať.
Spoločný nájom bytu manželmi
§ 703 zákona č. 40/1964 Zb.
Občiansky zákonník
(1) Ak sa za trvania manželstva manželia alebo jeden z nich stanú nájomcami bytu, vznikne spoločný nájom bytu manželmi.
(2) Ak vznikne len jednému z manželov za trvania manželstva právo na uzavretie zmluvy o nájme ...